വീടു നിര്മാണം ഇനി ചിലവേറും : സിമന്റ് വിലയില് വന് വര്ദ്ധനവ് കൊച്ചി: കുത്തനെയുള്ള സിമന്റ് വിലവര്ധന നിര്മാണമേഖലയ്ക്ക് തിരിച്ചടിയായി. ഈ വര്ഷാരംഭത്തില് 380 രൂപയായിരുന്ന സിമന്റ് വില ഇപ്പോള് 530 രൂപയായി വര്ധിച്ചതോടെ സിമന്റ് കട്ട, കോണ്ക്രീറ്റ് കട്ടളകള്, ജനാലകള് എന്നിവയ്ക്കും വില ഉയരും. മുന്പ് തന്നെ കമ്ബിക്കും കരിങ്കല്ലിനും മണലിനും മിറ്റലിനുമൊക്കെ വില വര്ധിച്ചതിനു പിന്നാലെയാണ് സിമന്റ് വിലയും കുത്തനെ വര്ധിച്ചത്. ഇതു നിര്മാണമേഖലയെ പ്രതിസന്ധിയിലാക്കുമെന്നും, കെട്ടിട നിര്മാണ കരാറെടുത്തവര്ക്ക് വലിയ തോതില് നഷ്ടം സംഭവിക്കുമെന്നും ഈ മേഖലയില് പ്രവര്ത്തിക്കുന്നവര് ചൂണ്ടികാട്ടി.